Jornades de Portes Obertes en els cursos de Música i Arts Escèniques de la Casa de Cultura
2025-07-24

Amb el Nadal molt a la vora, els cursos de Música i Arts Escèniques que setmanalment s’imparteixen en la Casa de Cultura de Burjassot, obriran les seues portes a la ciutadania que tinga curiositat per conèixer de primera mà alguna de les matèries que s’imparteixen. Així, els professors de cada curs i els actuals alumnes i alumnes oferiran sessions de classes participatives que estaran obertes a totes les persones interessades per a anar a mirar, a escoltar o, per què no, a provar, gratuïtament.

Els primers a mostrar el que estan aprenent durant aquest curs són els alumnes i alumnes de Funky. El grup de 8 a 12 anys realitzarà la seua classe oberta, el divendres 16, a les 17:30h, en l’Auditori, mentre que el grup de 4 a 7 anys, tindrà la seua classe oberta el dimecres 21, en l’Aula B, també a les 17:30h. La classe oberta de Batucada serà el dimarts 20, a les 19h en la Casa de Cultura. El Taller d’iniciació a la dansa serà el dilluns 19, a les 17:30h en l’Aula 7; el de Dansa Clàssica serà el dimarts 20, a les 17:30h també en l’Aula 7, mentre que el taller de portes obertes de Música i Moviment tindrà lloc el divendres 23, a les 17:30h, en l’aula B.

Finalment, els diferents cursos de guitarra clàssica, des d’iniciació, nivell mitjà i nivell avançat tindran lloc el dia 19, de 17:30h a 19:30 i també el dimarts, a les 18:30h, en Aula 6.